{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje na temu: Sektorske analize za utvrđivanje prioritetnih područja financiranja programa i projekata udruga iz sredstava od igara na sreću na poziciji Ureda za suzbijanje zlouporabe droga u 2019. godini "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Kršćanski centar za pomoć i rehabilitaciju ovisnika i obitelji Stijena"," ","Poštovani,\n\nPrije svega, hvala Vam na prilici za sudjelovanjem u ovom javnom savjetovanju. Nakon iščitavanja teksta, primijetio sam da tekst pokriva sva važna područja prevencije zlouporabe droga i resocijalizacije, jako slično tekstovima koji su bili dostupni kroz prijašnje upute za prijavitelje u objavljenim natječajima. Podržavamo takav smjer, no smatramo da bi opcija većeg broja financiranih projekata bila prihvatljivija, budući da se predviđa financiranje 15 projekata. Vjerujemo da bi izdvajanje više financijskih sredstava u tom smjeru pomoglo mnogim neprofitnim organizacijama u kvalitetnijem pokrivanju potreba na području suzbijanja zlouporabe droga. Isto tako, vjerujemo da je potrebno ići u smjeru veće multidisciplinarne i međusektorske pokrivenosti, pa i geografske pokrivenosti, budući da je u nekim područjima RH slabija dostupnost usluga za korisnike. \n\nSrdačan pozdrav!\n\nDarko Čondić, dipl. sociolog\n\nKršćanski centar za pomoć i rehabilitaciju ovisnika i obitelji ''Stijena''","Nije prihvaćen","Navedeni komentar nije prihvaćen iz razloga što je ukupan broj projekata koji se planira financirati s pozicije Ureda optimalan i sukladan raspoloživim sredstvima od igara na sreću koja su prethodnih godinu bila dostupna na poziciji Ureda za suzbijanje zlouporabe droga. S obzirom na raspoloživa sredstva, financiranje navedenog broja projekata omogućuje da najbolje ocjenjeni projekti budu financirani u punom zatraženom iznosu što bitno pridonosi održivosti samog projekta i djelovanju organizacije koja ih provodi. Ukupno planirani broj projekata u okviru natječaja od strane svih tijela koja sudjeluju je kao i prethodnih godina oko 30tak.  \nU odnosu na komentar veće multidisciplinarne, međusektorske i geografske pokrivenosti aktivnosti koje se financiraju putem projekata te dostupnosti usluga za korisnike, mišljenja smo da se natječajem isto u potpunosti potiče u prilog čemu govori raznovrsnost aktivnosti koje se natječaj planiraju obuhvatit a čija provedba objedinjuje potrebu za multidisciplinarnim i međusektorskim pristupom kako i provedbi prevencije ovisnosti tako i u provedbi tretmana/resocijalizacije. Također, kako u  dosadašnjim natječajima, tako i u budućim, promovira se šira geografska zastupljenost provedbe projekata na način da je je jedna od prednosti za ostvarivanje financiranja da se projekt provodi na području zajednica s manje mogućnosti (područja od posebne državne skrbi, otoci, ruralne i manje urbane sredine) te na području tri i više jedinica lokalne samouprave u okviru jedne županije"]